
	1.
	Noteikumu konsolidētā versija
34. Atbalstu ilgtermiņa aizdevuma vai finanšu līzinga kredītprocentu dzēšanai piešķir pretendentam, kas nodarbojas ar Līguma par Eiropas Savienības darbību I pielikumā minēto lauksaimniecības produktu pārstrādi atbilstoši saimnieciskās darbības statistiskās klasifikācijas (NACE 2. red.) kodiem – grupa 10.1, grupa 10.3, grupa 11.07, izņemot minerālūdeņus un citus pudelēs iepildītus ūdeņus, grupa 10.41, grupa 10.6, grupa 10.9. un grupa 10.51, izņemot šo noteikumu 34.1 punktā minēto produktu pārstrādi.
	Iebildums
Šajā noteikumu punktā ir atsauce uz Saimniecisko darbību statistiskās klasifikācijas Eiropas Kopienā (turpmāk - NACE) 2. redakciju. Vēršam uzmanību, ka no 2025. gada 1. janvāra ir uzsākta NACE 2.1. red. lietošana uzņēmumu saimnieciskās darbības veida noteikšanai. Lai nerastos pārpratumi, kura redakcija pretendentam norādāma, nepieciešams precizēt šo noteikumu punktu.
Papildus aicinām izvērtēt arī pārējo grozāmo noteikumu saturu, lai nodrošinātu atsauces uz šobrīd lietošanā esošo klasifikācijas redakciju NACE 2.1. red.
Piedāvātā redakcija
Atbalstu ilgtermiņa aizdevuma vai finanšu līzinga kredītprocentu dzēšanai piešķir pretendentam, kas nodarbojas ar Līguma par Eiropas Savienības darbību I pielikumā minēto lauksaimniecības produktu pārstrādi atbilstoši saimnieciskās darbības statistiskās klasifikācijas (NACE 2.1. red.) kodiem – grupa 10.1, grupa 10.3, klase 11.07, izņemot minerālūdeņus un citus pudelēs iepildītus ūdeņus, klase 10.41, grupa 10.6, grupa 10.9. un klase 10.51, izņemot šo noteikumu 34.1 punktā minēto produktu pārstrādi.

